জনপ্রিয় মাইক্রো ব্লগিং টুইটার নিয়ে নতুন করে কিছু বলার নেই। তৃতীয় পক্ষের বিভিন্ন টুলস, সফটওয়্যার বা ওয়েবসাইট দ্বারা টুইটারে লগইন না করেও স্ট্যাটাস আপডেট করা যায়। এর মধ্যে মেইল করে স্ট্যাটাস আপডেট করতে পারেন। এজন্য www.twittermail.com বা www.mailtwitter.com সাইটে যান এবং Sign up অংশে টুইটারের ইউজার এবং পাসওয়ার্ড দিয়ে Get your Twitter address! বাটনে ক্লিক করুন। লগইন হবার পরে Your secret email address অংশে ইচ্ছামত ইউজার নাম দিয়ে টুইটার মেইল ঠিকানা তৈরী করুন। এই ঠিকানাতে মেইল করলেই তা টুইটারে আপডেট হবে। এবার Your private E-mail address অংশে আপনার যে মেইল থেকে স্ট্যাটস মেইল করতে চান তা লিখুন এবং নিচের অপশনগুলো পছন্দমত নির্বাচন করে Save Settings বাটনে ক্লিক করে সেভ করুন। এখন থেকে আপনার প্রাইভেট ই-মেইল ঠিকানা থেকে টুইটামেইলে কোন স্ট্যাটস মেইল করলে তা সঙ্গে সঙ্গে আপনার টুইটারে আপডেট হবে।